cyanic-selkie/wikianc huggingface dataset:
Syangja (distrikt)
Større byer er Putalibazar, innbyggertall (anslått, 2005 31 043, og Waling, innbyggertall (2005) 21 869, som ligger ved Adhikhola-elva.
Antall distriktsutviklingskomiteer 60. Bykommuner 2. Bybefolkninga i 2001 var 15,8 %.
Forventa levealder 67,7 år, barnedødelighet pr. 1 000 fødte 37,8, uten tilgang til reint vann 24,6 % (tall fra 2001), leger 6 (2002).
Parbatiya-befolkning 46,2 %, dalit 14,12 %, (tall fra 2001)
Janjati-nasjonalitetene magar og gurung bor i distriktet.
Bjørnstjerne Bjørnsons plass (Oslo)
Bjørnstjerne Bjørnsons plass ligger på Marienlyst i Oslo. Plassen, som ligger foran hovedinngangen til Kringkastingshuset, er oppkalt etter forfatteren Bjørnstjerne Bjørnson.
Det er bare Norsk rikskringkasting (Bjørnstjerne Bjørnsons plass 1) som har adresse til plassen.
Plassen ble navnsatt i 1954.
Ved innkjørselen til plassen ble Bjørnson-monumentet «Lengsel, men ingen vinge», utført av Agnes Houg, oppført i 1968.
Pekingkonvensjonen
Pekingkonvensjonen av 18. oktober 1860 var en tilleggsavtale til Tianjintraktaten, der fremmedmaktene etter andre opiumskrig påla Kina ytterligere forpliktelser.
Kina måtte åpne også Tianjins havn for oversjøisk handel, og tillate utenlandske flåteenheter fri fart på sine elver, og tillate sine egne borgere å emigrere på britiske skip.
Dessuten måtte Kina betale krigsskadeerstatninger på ytterligere 16 millioner liang og dessuten innrømme generell tolfrihet for tekstil importen. Kina måtte også avstå halvøya Kowloon til den britiske kronkolonien Hongkong.
Deler av Ytre Mandsjuria ble overført til Det russiske rike. Russerne fikk Ussuri kraj, en del av det moderne Primorje, et område som tilsvarer den gamle mandsjuiske provins Øst-Tartaria.
Franz Liszt-akademiet
Franz-Liszt akademiet (ungarsk: Liszt Ferenc Zeneművészeti Egyetem) er en konsertsal og musikkhøyskole i den ungarske hovedstaden Budapest.
Musikkhøyskolen ble opprettet 14. november 1875 av pianisten og komponisten Franz Liszt (Ferenc Liszt) som Det kongelige ungarske musikkakademi. I 1925 fikk dette dagens navn. Den gangen var den velansette komponisten og dirigenten Ernst von Dohnányi leder av skolen, som fortsatt har et høyt internasjonalt renommé som utdannelsesinstitusjon.
Fylkesvei 964 (andre betydninger)
I Norge finnes fylkesvei 964 i de følgende fylkene:
Kallinge
Kallinge er et tettsted i Ronneby kommune i Blekinge län i Sverige. Det ligger ved E22 like nord for Ronneby. I 2010 hadde tettstedet 4 561 innbyggere.
Kockums Jernverk lå her, men ble lagt ned i 1991. Her ligger det svenske luftforsvarets ving F 17 Kallinge, denne deles med Ronneby flygplats.
Stedet ble dannet på siste halvdel av 1800-tallet, da Örmo Bruk ble flyttet fra Konga i Småland til fossen ved Kallinge. Kallinge bestod opprinnelig av to bygder, Häggatorp på vestre side av elven Ronnebyån, og Kalleberga på østre side.
Delta County (Colorado)
Delta County er et fylke i den amerikanske delstaten Colorado. Det ligger i den vestlige delen av staten og det grenser til Gunnison County i øst, Montrose County i sør og Mesa County i vest.
Delta Countys totale areal er 2,974.65 km², hvorav 16,6 km² er vann. Ved folketellingen i 2010 hadde fylket 30,952 innbyggere og administrasjonssenteret ligger i byen Delta som også er fylkets største.
Giulia Enders
Giulia Enders (født 1990 i Mannheim) er en tysk forfatterer, medisiner og forsker, bosatt i Frankfurt am Main og Mannheim.
Hun arbeider ved Institutt for mikrobiologi og sykehushygiene i Frankfurt. Hun fikk i 2012 førstepris i en vitenskapskonferanse avholdt i Frankfurt, Berlin og Karlsruhe med foredraget «Darm mit Charme» (Tarm med sjarm).
Hennes tarm-utredninger er publisert i bokform og rettighetene er solgt til minst 23 land. Boka forligger på norsk i 2015, utgitt på Cappelen Damm og oversatt av Benedicta Windt-Val.
Stefano Ticci
Stefano Ticci (født 13. mai 1962), er en italiensk bobkjører som deltok i de olympiske vinterleker 1984 i Sarajevo, 1988 i Calgary, 1992 i Albertville og 1994 i Lillehammer.
Huber vant en olympisk bronsemedalje i bobsleigh under Vinter-OL 1994 i Lillehammer. Sammen med Günther Huber kom han på tredjeplass i toerbob bak to lag fra Sveits
Jaroslav Sakala
Jaroslav Sakala (født 14. juli 1969 i Krnov) er en tidligere tsjekkisk (inntil 1992 tsjekkoslovakisk) skihopper.
Sakala debuterte i verdenscupen i 1989, og tok sin første internasjonale mesterskapsmedalje under OL 1992, da det tsjekkoslovakiske mannskapet tok bronsemedaljene i laghopp. Med et felles lag for Tsjekkia og Slovakia var Sakala med på å ta sølvmedaljer under VM 1993 i Falun.
Den første verdenscupseieren kom 30. januar 1993 i Bad Mitterndorf, og dagen etter vant han på nytt samme sted. Den største prestasjonen som skihopper gjorde Sakala i 1994, da han ble verdensmester i skiflyging.
Fylkesvei 965 (andre betydninger)
I Norge finnes fylkesvei 965 i de følgende fylkene:
Cheshire
Cheshire (arkaisk kalt County Palatine of Chester; forkortet til Ches) er et grevskap i England som grenser til Merseyside og Stor-Manchester i nord, Derbyshire i øst, Staffordshire og Shropshire i sør, og samt det walisiske grevskapet Clwyd i vest. Administrasjonssenteret er Chester, og det tilhører regionen Nordvest-England. Det seremonielle grevskapet inkluderer to enhetlige myndigheter (unitary authorities), Halton og Warrington.
Betydelige byer utenom Chester er Congleton, Crewe, Ellesmere Port, Macclesfield, Northwich, Runcorn, Widnes, Wilmslow, og Winsford. Noen av de nordlige deler av Cheshire er i praksis forsteder til Manchester og Liverpool, og en betydelig del av befolkningen pendler til disse byene. Det seremonielle grevskapet inkluderer to enhetlige myndigheter (unitary authorities), Halton og Warrington.
Grevskapet dekker 2 343 km2 og har en befolkning på litt over en million innbyggere (2014). Det er hovedsakelig rural med et antall små byer og landsbyer som støtter jordbruket og annen produksjon med framstille ost som har navn etter distriktet, cheshireost, foruten salt, kjemikalier og silke.
Historie
Vilhelm Erobreren gjorde Cheshire til et palatinatsgrevskap, styrt av jarlen av Chester. I Domesday Book omtales Cheshire som et mye større grevskap enn det er i dag. Den nordlige grensen gikk ved elven Ribble, og flere områder nord for elven Mersey var dermed tatt med i Cheshire.
I 1182 ble områdene nord for Mersey overført til det nye grevskapet Lancashire, og senere ble to steder, Atiscross og Exestan, del av Wales.
Grevskapet hadde sitt eget parlament, og ble ikke representert i det engelske parlamentet før i 1541. Først i 1830 ble de siste av privilegiene som palatinatstatus innebar fjernet, og Cheshire kalles fortsatt formelt et palatinatsgrevskap selv om dette ikke lenger har noen praktisk betydning.
De urbane områdene Halton og Warrington ble selvstyrte enheter 1. april 1998, men er fortsatt del av det seremonielle grevskapet, og har felles brannvesen og politimyndighet.
McDonnell F3H Demon
McDonnell F3H Demon var et amerikanske hangarskip-basert jetdrevet jagerfly. Flyet erstattet F2H Banshee og var i tjeneste fra 1956 til 1964.
Historie og utvikling
Utviklingen av flyet begynte i 1949. Flyet ble konstruert rundt en enkelt Westinghouse J40 jetmotor som hadde en skyvekraft på hele 49 kN – tre ganger så kraftig som motoren som drev Banshee. Det var det første flyet som ble konstruert av McDonnell med bakovervinklede vinger og var blant de første amerikanske fly som var bevæpnet med missiler.
Prototypen fløy første gang 7. august 1951 og ble fløyet av testpiloten Robert Edholm. Den første flygning med det ferdige designet skjedde i januar 1953. Motoren viste seg å være en skuffelse, da den bare hadde halve den anslåtte ytselsen. Som om ikke det var ille nok var den også svært upålitelig. Av 35 F3H-1N som fløy med J40-motoren var 8 involvert i alvorlige ulykker. Dette resulterte i at alle fly med J40-motoren ble satt på bakken i påvente av en ny motor. Den foreslåtte F3H-1P rekognoserings-varianten ble aldri bygget.
Det beste alternativet var Allison J71-motoren som også var i bruk i Douglas B-66 Destroyer. F3H variantene som tok i bruk denne motoren fikk betegnelsen F3H-2N. Bruk av denne motoren gjorde det påkrevd med en større vinge og flyskroget måtte også endres. Da J71 kom i operativ drivt viste den seg å også være utilstrekkelig med for dårlig ytelse for et fly av Demons størrelse. Motoren hadde også en lei tendens til å kutte ut under flyging. Den første varianten med J71-motoren fløy første gang i oktober 1954. Et annet problem med flyet var utskytningssetet – tidlige varianter virket av og til ikke, og måtte erstattes med et Martin-Baker-sete.
Til tross for alle disse problemene bestilte US Navy 239 eksemplarer av F3H-2 varianten, og de ble satt i drift i mars 1956. Totalt ble 519 F3H Demon bygget fram til produksjonen opphørte i november 1959. Det var den amerikanske marinens første allværs avskjæringsjager med radar (AN/APG-51).
Standard bevæpningen på F3H-2N var fire 20 mm Colt Mk.12 kanoner. I senere år ble ofte de to øvre kanonene utelatt. Senere varianter med betegnelsen F3H-2M var utstyrt med fire AAM-N-2 Sparrow missiler og senere også AIM-9 Sidewinder. Fly på oppdrag var bevæpnet med begge missilene. Under flåteforsvars-oppdrag var kanonene ikke i bruk, men de kunne installeres og tas i bruk når situasjonen tilsa det, slik som under Cubakrisen, når flyet potensielt kunne bli brukt mot overflatefartøy.
Herold
Betegnelsen herold brukes også om en som kunngjør noe og en talsperson. Flere aviser i utlandet har ordet Herald eller Herold i navnene.
Av ordet herold er dannet uttrykket heraldikk om våpenskjold som fagområde.
McDonnell F3H Demon
Historie og utvikling
I 1962 fikk F3H den nye betegnelsen F-3. F3H-2N fikk den nye betegnelsen F-3C, mens F3H-2M ble MF-3B. F3H-2 fikk den nye betegnelsen F-3B.
Den siste skvadronen som var utstyrt med F-3 jagere, VF-161 'Chargers', utfaset F-3 til fordel for F-4 i september 1964.
Herold
Helt fra middelalderen har heroldene hatt egne embetsnavn med geografisk eller heraldisk tilknytning. Heroldenes embetsdrakt er særlig en våpenkappe (engelsk: tabard) over skuldrene, med motiv fra våpenskjold foran og bak.
I dag er det offisielle herolder blant annet i England, Skottland, Canada og Sør-Afrika. De britiske heroldene er fortsatt både utropere, ledere av seremonier og fagfolk for nye og gamle våpenskjold. De inngår i College of Arms (Heralds College) for England, og Office of Lord Lyon for Skottland. Disse er organisert hierarkisk med våpenkonge (King of Arms), herolder (heralds) og persevanter (pursivant). Til disse er knyttet profesjonelle våpentegnere. Britiske offisielle ridderordener og noen privatfolk har egne herolder.
Fra middelalderen og opp til 1800-tallet, har det vært lignende heroldsorganisasjoner i mange andre europeiske land og fyrstehus. Fra kong Erik av Pommerns tid og til ut på 1500-tallet, fantes det en slik organisasjon også i Danmark-Norge, blant annet med en «våpenkonge Norge». Skandinaviske ridderordener har hatt egne herolder, blant disse den norske St. Olavs Orden. Dennes herold var på 1800-tallet samtidig norsk «riksherold», som hadde uniform med våpenkappe. Han deltok i seremonier blant annet ved åpning av forhandlinger i Stortinget og kongekroninger. I skandinaviske land har vi etter ca. 1900 ikke hatt embetsfolk med tittel herold. I Sverige fantes det en riksherold till 1974.
I Sverige er det en statlig utnevnt riksheraldiker, senere statsheraldiker, som arbeider med offentlige våpen. Siden 1953 er det en person som arbeider på det svenske riksarkivet. I Danmark er det en Statens heraldiske konsulent med tilsvarende oppgaver. I Finland og Sverige finnes det egne statlige heraldiske nemnder som behandler spørsmål om offentlige våpen. I Norge har man ikke noe tilsvarende, men spørsmål om riksvåpenet hører under Utenriksdepartementet, og Riksarkivet behandler kommunevåpen når fylkeskommune eller kommune ønsker at deres våpen skal bli fastsatt av regjeringen i kongelig resolusjon.
American Israel Public Affairs Committee
American Israel Public Affairs Committee (AIPAC) er en interesseorganisasjon som har som formål ved lobbyvirksomhet å fremme Israels interesser i amerikansk politikk. Den ble grunnlagt i 1953 av Isaiah L. «Si» Kenen. AIPACs opprinnelige navn var American Zionist Committee for Public Affairs.
Ernst Magne Johansen
Ernst Magne Johansen (født 2. april 1926 på Nøtterøy, død 28. august 2009 i Oslo) var en norsk maler og grafiker. Han var kjent for sine fargerike malerier, mange av dem med motiver fra Borøy i Tvedestrand kommune.
Han ble utdannet ved Statens håndverks- og kunstindustriskole (1945-49) og fortsatte på Statens kunstakademi i Oslo (ved Jean Heiberg 1949-52). Johansen mottok to reisestipend, fra Houens legat i 1952 for studiereise til Italia, Frankrike og Nederland, og et reisestipend i 1959 til Italia. I 1959 mottok han dessuten et nederlandsk statsstipend for å arbeide ved det nederlandske riksakademi i perioden april–juni 1959.
Johansen bygde hus og atelier på Kalven på Borøy i siste halvdel av 1950-årene. Han bodde der med sin familie frem til 1959, da han flyttet til OBOS' borettslag Trolltun på Bøler i Oslo. I 1970 flyttet han med sin familie til konen Grizels barndomshjem på Smestad i Oslo. Huset på Kalven på Borøy ble beholdt som hytte. Her ble det utvidet med nytt atelier i 1973. I årene etter 1990 brukte Johansen hytta på Kalven som base for sitt arbeid i store deler av året.
Johansen var lærer ved Statens håndverks- og kunstindustriskole i Oslo i perioden 1963–89. I året 1967–68 hadde Johansen permisjon fra SHKS og underviste da ved Arkitekthøyskolen i Oslo.
American Israel Public Affairs Committee
AIPAC blir av flere sett på som en av de største og mest innflytelsesrike organisasjoner i USA. Bladet Fortune rangerte i perioden 1997 til 1999 AIPAC som nummer to på en liste over mektigste interessegrupper i USA. AIPAC er med sine 100 000 medlemmer en stor organisasjon med bred støtte i befolkningen, og kan dermed påvirke hvem som får politiske verv i USA, både gjennom demokratiske valg, samt gjennom nominasjonsprosessene hvor politiske kandidater søker støtte hos de store organisasjonene.
Oskar Øksnes
Oskar Ingemann Øksnes (født 11. april 1921 i Kvam i Nord-Trøndelag, død 27. mars 1999) var en norsk politiker (Ap).
Oskar Øksnes ble i 1972 leder for Øksnes-utvalget som foreslo jamstillingsvedtaket som sa at bøndene skal ha en inntektsutvikling på linje med industriarbeiderne. Stortinget vedtok forslaget i 1975. Senere ble Øksnes landbruksminister i Oddvar Nordlis regjering, og fikk da ansvar for gjennomføringen av vedtaket.
Øksnes var utdannet sivilagronom fra Norges landbrukshøgskole og arbeidet som driftsagronom i Nord-Trøndelag fra 1948 til 1955. Han hadde også et spesialoppdrag i Landbruksdepartementet i 1952-1953. Senere ble han fylkesagronom i Nord-Trøndelag frem til 1963, før han flyttet til Molde og ble fylkeslandbrukssjef i Møre og Romsdal. Han var statssekretær i Landbruksdepartementet i perioden 1964-1965. Han ble fylkeslandbrukssjef i Nord-Trøndelag i 1975 – en stilling han hadde frem til 1986. I løpet av denne perioden var han statsråd i Landbruksdepartementet i Odvar Nordlis regjering (1976–1981) og Gro Harlem Brundtlands første regjering (1981).
Øksnes ble i 1987 utnevnt til ridder av 1. klasse av St. Olavs Orden.
Ernst Magne Johansen
Utstillinger
Johansen debuterte på Høstutstillingen i 1949 med både en akvarell og et litografi. Han hadde sin første separatutstilling i Kunstnerforbundet i Oslo i 1955 og hadde siden en rekke utstillinger, de fleste i Oslo og Tvedestrand. Hans kunst er kjøpt inn av blant andre Nasjonalgalleriet, Moss Kunstgalleri og Tvedestrand kommune.
American Israel Public Affairs Committee
AIPAC har allierte i både det republikanske og Det demokratiske partiene, men Demokratene anses å være det partiet som mest lar seg påvirke av AIPAC.
Luo Zhijun
Luo Zhijun (kinesisk: 罗志军; født 1951 i Lingyuan i provinsen Liaoning i Folkerepublikken Kina, død 1. april 2023) var en kinesisk kommunistisk politiker. Han ble i 2008 utnevnt til guvernør i provinsen Jiangsu.
American Israel Public Affairs Committee
Tilknytning til Israel
American Zionist Committee for Public Affairs fikk i 1963 ordre fra Kennedy-regjeringen om å registrere seg som en agent for den israelske regjeringen i henhold til Foreign Agents Registration Act. Dette gjaldt - og gjelder - alle grupper i USA som mottar finansiell støtte fra eller opererer på vegne av et annet lands regjering. AIPAC ble derfor kort tid etter dannet for å omgå ordren fra regjeringen. Den er registrert som en amerikansk lobbygruppe som er finansiert av private givere - uten noen form for støtte fra Israel eller andre utenlandske grupper. En granskning i regi av Senatets utenrikskomite fastslo at AIPAC fortsatte å motta israelske penger utover 1960-tallet. Både på 1970-tallet og 1980-tallet ble det reist krav om at AIPAC burde tvinges til å registrere seg under FARA - fordi man mente Israels innflytelse var for stor til at gruppen kunne anses som uavhengig.
Opprinnelig jobbet AIPAC mot Kongressen, for å påvirke politikerne til å støtte opprettelsen av den jødiske staten. Siden har målet vært å sikre dens levedyktighet, i både penger og sikkerhet. Etter hvert har organisasjonen utvidet blikket til den utøvende makten: Presidenten, regjeringen og embetsverket. En studie av 782 relevante politiske beslutninger i årene 1945-1984 viste at 60 prosent av vedtakene var i tråd med Israel-lobbyens syn. Den mest varierende faktoren var hvor israeltro den sittende presidenten var. Var vedkommende på «riktig side», steg prosentandelen på beslutningene til 90 prosent. Men selv der presidenten var i mot, vant lobbyen frem og «positive vedtak» gjort i Kongressen i 27 prosent av sakene. Et anslag fra en Israel-sympatisør i det amerikanske styringsapparatet mente å kunne anslå at vel halvparten av medlemmene i Representantenes hus, mellom 250-300 stykker, til enhver tid reflekterer AIPACs syn og meninger.
Kritikk mot AIPAC
I USA har det de siste årene (særlig siden 2004) vært en hard debatt om den israelske lobbyens makt. Det meste av debatten hadde sin bakgrunn i en artikkel av Harvard-professor Stephen M. Walt og professor ved Universitetet i Chicago John J. Mearsheimers som omhandler den jødiske lobbyens innflytelse på amerikansk utenrikspolitikk. Reaksjonene på «The Israel lobby and US Foreign Policy» som ble publisert i London Review of Books i 2004 ble sterke og avstedskom flere beskyldninger om nynazistisk kildebruk og antisemittisme mot forfatterne. Walt og Mearsheimer dokumenterte USAs enorme støtte til Israel og hevdet at støtten verken er strategisk eller moralsk riktig sett med realpolitiske amerikanske øyne. «Hvis verken strategiske eller moralske argumenter kan forklare Amerikas støtte til Israel hvordan kan vi forklare det? Forklaringen ligger i den enestående makten til den israelske lobby» skriver Walt og Mearsheimer.
«... det er nærmest politisk selvmord for medlemmer av Kongressen som søker gjenvalg å innta standpunkt som kommer til å bli stemplet som anti-israelske av Israel...», Tidligere AIPAC-leder Morris Amitay.
Liang Baohua
Liang Baohua (tradisjonell kinesisk: 梁保華, forenklet kinesisk: 梁保华; født i november 1945 i Yichun i provinsen Jiangxi i Kina) er en kinewsisk kommunistisk politiker. Han er (2011) generalsekretær for kommunistpartiet i Jiangsu og har i flere år samtidig vært provinsens guvernør.
Backaryd
Backaryd er et tettsted i Ronneby kommune i Blekinge län i Sverige. I 2010 hadde tettstedet 365 innbyggere. Backaryd ligger cirka 17 kilometer nord for Ronneby.
Liang Baohua
Innen 1968 virket han i kommunene omkring Taicang. Siden da har hans politiske karriere vært i provinsen Jiangsu. Han ble guvernør i desember 2002, og etterfulgte Li Yuanchao som provinsens partisjef i 2007.
Drew University
Drew University er et lite, privat universitet i Madison i New Jersey i USA. Universitetet er i dag løst tilknyttet Metodistkirken i USA, og kirkens arkiver og historieinstitutt ligger på campus.
Det ble opprettet som Drew Theological Seminary i 1867 av jernbaneutbyggeren Daniel Drew. Universitetet ekspanderte særlig fra 1928 som College of Liberal Arts. Med unntak av en periode i mellomkrigstiden hadde kvinner adgang til Drew. Det ble tilbudt studier på masternivå fra 1955.
Det er (2006) i alt 2 647 studenter ved Drew, og skolepengene var US$ 33 068 i 2006 og US$ 34 230 i 2007 – de høyeste i New Jersey. Det er obligatorisk med privat PC, og dette kravet ble innført allerede i 1984, da skolen som den første i USA innførte PC i undervisningen.
Studier tilbys helt opp til doktorgradsnivå (Ph.D).
Det ligger også en botanisk hage sør på campus – Florence and Robert Zuck Arborteum, anlagt i 1980.
Edward Spencer
Edward Adams Spencer (født 5. november 1881, død 6. mai 1965) var en britisk friidrettsutøver som deltok i de olympiske leker 1908 i London.
Spencer vant en olympisk i bronsemedalje friidrett under 1908 i London. Han kom på tredjeplass på 10 miles kappgang, bak sine landsmenn George Larner og Ernest Webb. Det var 25 deltakere fra åtte nasjoner.
Real Live
Real Live er et konsertalbum som dokumenterer Bob Dylans 1984-turné i Europa, utgitt på slutten av samme år av Columbia Records. Mesteparten av konserten ble spilt inn på Wembley Stadium den 7. juli, men «License to Kill» og «Tombstone Blues» er fra St James' Park, Newcastle den 5. juli, og «I and I» og «Girl from the North Country» ble spilt inn på Slane Castle, Irland den 8. juli.
Albumet er produsert av Glyn Johns, og har Mick Taylor (tidligere Rolling Stones-medlem) på lead-gitar, Ian McLagan (tidligere Faces-medlem) på keyboard og gjesteopptreden fra Carlos Santana. Opptredene på Real Live ble spilt inn for å promotere hans suksessfulle Infidels-album. Infidels ble hyllet som en «tilbakekomst til musikalsk form» av Kurt Loder fra Rolling Stone. Eller var kritikernes respons generelt mikset.
Albumet ble gitt ut i desember for å kapitalisere på julehandelen, men Real Live solgte skuffende, og nådde 115.-plass i USA og 54.-plass i Storbritannia.
Sporliste
Alle sanger er skrevet av Bob Dylan.
Harald Czudaj
Harald Czudaj (født 14. februar 1963) er en tysk bobkjører som deltok i de olympiske vinterleker 1992 i Albertville, 1994 i Lillehammer og 1998 i Nagano.
Czudaj ble olympisk mester i bobsleigh under vinter-OL 1994 i Lillehammer. Han var med på det tyske laget som vant konkurransen i firerbob foran Sveits og et annet tysk lag. De andre på laget Karsten Brannasch, Olaf Hampel og Alexander Szelig.
Fylkesvei 6718
Fylkesvei 6718 (Fv6718) går mellom Uglem og Uglan i Selbu. Veien er 1,4 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 966 (Sør-Trøndelag).
FreeSBIE
FreeSBIE er et live-basert, UNIX-liknende, operativsystem som kan kjøres uten å installere. Det er basert på FreeBSD, og er et fri programvare-system.
Xfce
Xfce eller XFCE er et fritt og åpent skrivebordsmiljø for Unix-liknende operativsystemer, slik som Linux, Solaris og BSD.
Eringsboda
Eringsboda er et tettsted i Ronneby kommune i Blekinge län i Sverige. I 2010 hadde tettstedet 299 innbyggere. Eringsboda ligger nær grensen til Småland.
Fylkesvei 967 (andre betydninger)
I Norge finnes fylkesvei 967 i de følgende fylkene:
Fylkesvei 966 (andre betydninger)
I Norge finnes fylkesvei 966 i de følgende fylkene:
Demonoid
Demonoid er en privat BitTorrent-tracker for peer-to-peer-distribusjon av filer. Siden har et offentlig tilgjengelig søkeverktøy, selv om medlemskap er nødvendig for å laste ned torrents. Medlemskap krever iblant invitasjoner, og andre ganger kan alle delta. De som er medlem av siden, kan sende ut invitasjoner til andre.
Toivo Hyytiäinen
Toivo «Topi» Armas Hyytiäinen (født 12. november 1925 i Saarijärvi, død 21. oktober 1978 i Saarijärvi) var en finsk spydkaster.
Hyytiäinen fikk sitt internasjonale gjennombrudd med EM-gull i Brussel 1950, og to år senere tok han olympisk bronse på hjemmebane under OL i Helsingfors 1952 med et kast på 71,89. Dette ble lekenes eneste friidrettsmedalje til Finland.
Bjørn Sundquist
Bjørn Richard Sundquist (født 16. juni 1948 i Hammerfest) er en norsk skuespiller. Sundquist utdannet seg som skuespiller i Oslo, ble fast ansatt ved Det norske teatret i 1972 og senere ansatt ved Nationaltheatret.
Fagerblomstfamilien
Fagerblomstfamilien (Gesneriaceae) er en plantefamilie i ordenen Lamiales. Den omfatter ca. 2000 arter fordelt på 140 planteslekter. Flere kjente potteplanter hører til fagerblomstfamilien, blant annet Saintpaulia og Gloxinia.
Bjørn Sundquist
Han har vunnet fem Amandaprisen, blant dem Amandakomiteens ærespris i 2020, og ble tildelt Heddas ærespris i 2017. Han er blitt tildelt Filmkritikerprisen i 1980, Teaterkritikerprisen i 1987, Finnmark fylkes kulturpris i 2003 og Gammleng-prisen i klassen skuespiller i 2005. Samme år ble Sundquist kåret til det siste århundrets beste mannlige filmskuespiller.
I 2009 spilte han i de to siste episodene i Tv-serien Berlinerpoplene, samt Karl III.
Bjørn Sundquist spilte gitar i bandet The Guys i Hammerfest på 60-tallet. I forbindelse med lanseringen av filmen Jernanger januar 2009, opptrådte han flere ganger som gitarist sammen med regissør Pål Jackman og andre musikere tilknyttet filmen og Jackman, blant annet under den offisielle åpningen av Tromsø internasjonale filmfestival i 2009 og på talkshowet Grosvold på NRK1 16. januar 2009.
Sundquist er bosatt på Nesodden. Han er av samisk opphav på sin mors side.
Emilio Lunghi
Emilio Lunghi (født i 16. mars 1886 i Genova, død 25. september 1925 i Genova) var en italiensk friidrettsutøver som deltok i de olympiske leker 1908 i London.
Lunghi vant en olympisk i sølvmedalje friidrett under OL 1908 i London. Han kom på andreplass på 800 meter med tiden 1.54,2 bak Mel Sheppard fra USA som vant med ny verdensrekord 1.52,8.
James Booth
James Booth (1927–2005) var en britisk skuespiller og manusforfatter kjent fra filmen Zulu (1964).
Han medvirket i over 70 film- og tv-produksjoner i løpet av karrieren. Han spilte også i flere teaterstykker og startet karrieren ved Old Vic i London.
Biografi
Booth ble født David Noel Geeves i Croydon, England. Han satset i ung alder på en militær karriere og oppnådde Kapteins grad før han skiftet beite. Han studerte deretter skuespill og drama ved Royal Academy of Dramatic Art og ble i 1958 medlem av Joan Littlewoods teatergruppe på Theatre Royal Stratford East.
I 1980-årene hadde han roller i en rekke actionfilmer som blant annet Caboblanco (1980), Avenging Force (1986) og Programmed to Kill (1987). Man må også nevne hans sentrale rolle som erkeskurken Limehouse Willie i den amerikanske actionfilmen Pray for Death fra 1985 (som han også hadde manus på), samt American Ninja 4: The Annihilation (1990).
I 1990–1991 spilte han rollen som svindleren Ernie Niles i den amerikanske tv-serien Twin Peaks.
Han hadde siden en beskjeden karriere, men en kan nevne hans rolle i sciencefiction-grøsseren The Breed (2001) og den britiske krimkomedien En hushjelp til besvær (2005), som også ble hans siste filmrolle. Han hadde også gjesteroller i kjente serier som blant annet Bonanza (1972), The Sweeney (1975), Baretta (1978), Auf Wiedersehen, Pet (1986), Bergerac (1990) og Acapulco H.E.A.T. (1994).
Han giftet seg med Paula Delaney i 1960. De fikk to sønner og to døtre. Han døde i Hadleigh i Essex i 2005, 77 år gammel.
Biprodukt
Biprodukt er et sekundært eller utilsiktet produkt som resultat av en prosess, og er ikke det tilsiktede hovedproduktet. Et eksempel på biprodukt er oksygen under fotosyntese, et annet er arsen når man smelter koppermalm for å danne kobber.
Carry Geijssen
I 1966 ble hun nederlandsk mester og tok også tre andreplasser.
Høydepunktet i Geijssens karriere var OL 1968 i Grenoble. Hun gikk overraskende til topps på 1,000 meter med tiden 1.32,6 og var dermed den første nederlender som tok gull i denne grenen. I tillegg tok hun sølv på 1,500 meter, bare slått av finske Kaija Mustonen.
Under verdensmesterskapet i 1968 tok hun tredjeplassen bak lagvenninnene Stien Baas-Kaiser og Ans Schut.
Hallabro
Hallabro er et tettsted i Ronneby kommune i Blekinge län i Sverige. I 2010 hadde tettstedet 254 innbyggere.
Hrant Dink
Fırat Hrant Dink (Հրանտ Դինք eller Հրանդ Տինք) (født 15. september 1954 i Malatya i det østlige Tyrkia, død 19. januar 2007 i Istanbul) var en armensk journalist, kjent som forkjemper for den armenske sak.
Han studerte zoologi, filosofi og litteratur ved Universitetet i Istanbul og ledet (siden 1996) det pro-armenske tidsskriftet Agos. Han mottok Bjørnsonprisen i november 2006 for sitt mangeårige arbeid for menneskerettighetene, to måneder før han ble drept i et attentat i Istanbul. Dink ble i 2005 dømt for omtale av folkemordet på armenerne (Tyrkias straffelov § 301) og ble skutt og drept utenfor sitt kontor i Istanbul i 2007. Drapet på Dink utløste den største fredelige demonstrasjonen i Tyrkias moderne historie. Over 100,000 møtte opp da kisten ble fraktet gjennom Istanbuls gater, over Taksimplassen og Det gyldne horn. Mange sang «vi er alle armenere» eller bare plakater med teksten «vi er alle Hrant Dink». Dink var en venn av Orhan Pamuk.
Det akademiske året 2007–2008 ved Europa-colleget var oppkalt etter ham og Anna Politkovskaja.
Fylkesvei 1618
Fylkesvei 1618 går mellom Guriby og Bærums Verk i Bærum kommune.
Frem til 2019 hadde veien betegnelsen fylkesvei 603. Per oktober 2021 har den 1,3 km lange strekningen mellom Guriby og Bjerke blitt omklassifisert til kommunal vei.
Sotiris Ninis
Sotiris Ninis (gresk: Σωτήρης Νίνης; født 3. april 1990) er en gresk fotballspiller som spiller for den israelske klubben Maccabi Petah Tikva.
Ninis fikk allerede i svært ung alder sin debut for, og også det første målet hans kom i en kamp mot.
Ninis har vært sett på som et av de største talentene i Europa og er blitt fulgt opp av blant andre Arsenal FC og Inter. Ninis spiller offensiv midtbanespiller, og kan spille både sentralt og på høyre kant.
Han ble tatt ut til Fotball-VM 2010 i Sør-Afrika og til Fotball-EM 2012 i Polen og Ukraina.
Jon Foreman
Jonathan Mark Foreman (født 22. oktober 1976) er vokalist og gitarist i det amerikansk bandet Switchfoot. Han startet Switchfoot i 1996 sammen med sin bror, Tim Foreman, og Chad Butler. Foreman skriver eller medvirker i produksjonen av alle bandets sanger.
John O’Neil Farrell
John O'Neil Farrell (født 28. august 1906 i Hammond i Indiana, død 20. juni 1994 i Evergreen Park i Illinois) var en amerikansk skøyteløper som deltok i de olympiske leker 1928 i St. Moritz og 1932 i Lake Placid.
Farrell vant en olympisk bronsemedalje i hurtigløp på skøyter under Vinter-OL 1928 i St. Moritz. Han kom på delt tredjeplass på 500 meter bak Bernt Evensen fra Norge og finske Clas Thunberg.
Fire år senere, under vinter-OL 1932 i Lake Placid, ble skøyteløpene for første gang arrangert som fellesstart. Farrell kvalifiserte seg til finalen, men endte sist av de seks deltakerne i finaleløpet.
Borussia-Park
Borussia-Park er hjemmearenaen til det tyske fotballaget Borussia Mönchengladbach som spiller i den tyske bundesliga. Arenaen ligger i den vestre delen av byen Mönchengladbach, mellom bydelene Hehn, Holt og Rheindahlen i Nordpark Mönchengladbach. Borussia-Park ble åpnet den 14. juli 2004, og tok over for den tidligere Bökelberg Stadion som ikke lengre møtte moderne sikkerhetskrav og internasjonale standarder.
Borussia-Park har en maksimumskapasitet på 59,724 tilskuere, men grunnet ombygningen av sørsiden av arenaen (fra ståplasser til sitteplasser) spilles ligakamper med en maks-kapasitet på 54,010.
Kapasiteten blir noe mindre når det spilles europeiske kamper. Nordsiden av arenaen som er en ståtribune for klubbmedlemmer og supportere, blir bygd om til sitteplasser, og kapasiteten faller til 46,279 sitteplasser.
Novo-Kemerovo kraftverk
Novo-Kemerovo kraftverk (russisk: Novo-Kemerovskaja TETs) er et varmekraftverk i Kemerovo i Russland. Det eies og opereres av et regionalt kraftselskap, og har en produksjonskapasitet på 565 MW. Brenselstype er kull, naturgass og mazut.
Byggingen av kraftverket begynte omkring 1951, og første byggetrinn stod ferdig i 1955. Kraftverket har senere blitt utvidet og fornyet ved en rekke anledninger.
Julia Schacht
Julia Elise Schacht (født 13. juli 1982) er en norsk skuespiller fra Helgøya i Ringsaker som i 2005 debuterte på lerretet i filmen Naboer.
Fylkesvei 750 (andre betydninger)
I Norge finnes fylkesvei 750 i de følgende fylkene:
Julia Schacht
Hun gikk på Foss videregående skole (musikklinja) og er utdannet ved Kunsthøgskolen i Oslo KHiO skuespiller BA 2008/2009.
Julia er også utdannet ved skuespillerlinja på NISS i Oslo.
I 2005 ble Julia Schacht kåret til «årets mest sexy» av magasinet Mann.
Fra høsten 2014 spiller hun den sympatiske karakteren Line Halvorsen i den norske såpeserien Hotel Cæsar.
Gaukesyrefamilien
Gaukesyrefamilien (Oxalidaceae) er en plantefamilie i ordenen Oxalidales. Den omfatter ca. 875 arter fordelt på 3 planteslekter. Familien Averrhoaceae ble tidligere regnet til gaukesyrefamilien, men regnes nå som egen familie.
Rodan
Rodan (ラドン, Radon) er et monster, enslags flygeøgle. Rodan hadde sin debut i (1956) i filmen Rodan fra det japanske filmselskapet Toho, og var den første fargefilmen fra Toho. I filmen angriper to Rodaner byen Sasebo og legger den i ruiner. De blir senere drept av et vulkanutbrudd.
Rodan i andre filmer
Rodan dukker senere opp i filmen Ghidorah, the Three-Headed Monster. I denne filmen samarbeider Rodan med Godzilla og Mothra mot monsteret King Ghidorah. I filmen Invasion of Astro-Monster blir Rodan, Godzilla og King Ghidorah kontrollert av romvesener som har til hensikt å utrydde verden. Når Rodan og Godzilla kommer seg fri fra romvesene, angriper de King Ghidorah og skaster ham ut i verdensrommet igjen. I filmen Godzilla vs. Mechagodzilla II, tror Rodan at Baby Godzilla er hans bror og forsøker å beskytte ham, først mot Godzilla og senere mot Mechagodzilla. Rodan spiller også en hovedrolle i Godzilla: Final Wars der han er et av de monster som blir kontrollert av romvesener fra Planet X som er kommet tilbake for å hevne seg. De sender Rodan til New York der han angriper byen. Når Godzilla er på veg til Tokyo, blir Rodan sendt dit sammen med King Caecar og Anguirus for å drepe Godzilla men Godzilla utkjemper de alle. Rodan har også figurert, enten alene eller sammen med Godzilla, i de amerikanske tegneseriene, The Simpsons og Family Guy.
Karsten Brannasch
Karsten Brannasch (født 17. august 1966) er en tysk bobkjører som deltok i de olympiske vinterleker 1994 i Lillehammer.
Brannasch ble olympisk mester i bobsleigh under Vinter-OL 1994 i Lillehammer. Han var med på det tyske laget som vant konkurransen i firerbob foran Sveits og et annet tysk lag. De andre på laget Harald Czudaj, Olaf Hampel og Alexander Szelig.
Vibeke Videm
Vibeke Videm (født 1957) er professor i immunologi ved Det medisinske fakultet ved NTNU . og overlege ved Avdeling for immunologi og transfusjonsmedisin på St. Olavs hospital. Hun var også leder for Institutt for laboratoriemedisin, barne- og kvinnesykdommer (2007–2013). Videm har doktorgrad fra Universitetet i Oslo. Videm forsker blant annet på betennelsesmekanismer som medvirker til åreforkalkning og hjerte- og karsykdommer, særlig hos pasienter med diabetes eller leddgikt. Hun forsker også på mekanismer for komplikasjoner etter åpen hjertekirurgi og hvordan disse kan forebygges. Videm er dessuten interessert i biostatistikk og ernæring.
Abbateggio
Abbateggio er en liten kommune og landsby i provinsen Pescara i regionen Abruzzo i Italia. Kommunen har flere frazioni: Catalano, Cusano, Di Mezzo, Le Piane, San Martino og Scalelle.
Økonomi
Folket i Abbateggio livnærer seg først og fremst på blandet jordbruk. Innbyggerne holder husdyr og i avlingene vokser korn, oliven, vindruer og frukttrær. Ost og honning blir også produsert.
Bygninger
I Cusano-distriktet i kommunen finnes ruiner av et slott fra antikken og andre bygninger fra tidlig middelalder.
Averrhoaceae
Averrhoaceae er en plantefamilie i ordenen Oxalidales som omfatter tre slekter. Familien mangler et norsk navn, men stjernefruktfamilien er foreslått.
Stjernefrukt, også kalt carambole, er familiens mest kjente art.
Solhatter
Solhatter er en gruppe planter som har blitt brukt som medisinplanter.
Tidligere ble også arten rød solhatt regnet som et medlem av denne gruppen. Arten har senere blitt flyttet til gruppen Echinacea.
Jonas Ramus
Jonas Ramus er navnet på minst to personer:
Eivind Astrup
Eivind Haraldssøn Astrup (født 1945) er en norsk siviløkonom, forretningsmann, skipsreder, filantrop og seiler.
Astrup har siden 1990 vært med på å bygge opp flere selskaper. Det mest kjente er det familieeide investeringsselskapet Pactum. Ved årsskiftet 2016/2017 overlot han ledelsen av familiens investeringsselskap til Espen W. Marcussen.
Ved siden av å være investor og forretningsmann, har Astrup gjennom hele sitt liv vært en aktiv konkurranseseiler med deltakelse i nasjonale og internasjonale mesterskap. I 2014 systematiserte Eivind Astrup sitt filantropiske arbeid gjennom å opprette «Eivind Astrups Allmennyttige Stiftelse.
Han er far til politikeren Nikolai Astrup.
Oppvekst/utdannelse
Astrup vokste opp på Ullern i Oslo og gikk seks år på Rudolf Steinerskolen i Oslo med Jens Bjørneboe som hovedlærer. Astrup har selv uttalt om den kjente forfatteren: «Han var en fantastisk lærer. Han lærte oss mye om verdier, men ingenting om tall.» Astrup tok høyere utdanning som siviløkonom ved École des Hautes Études Commerciales i Paris og Université de Genève i Sveits.
Yrkeskarrieren/forretningene
Etter noen år i Storebrand, og som finansiell leder i oljeselskapet DNO får han i 1980 jobb i Platou Investments der han fra 1983 var daglig leder. De investerte i shipping, øl og bank. Eivind Astrup startet for seg selv med rederiet Seabulk i 1989. Han hadde da opparbeidet seg 20-års erfaring fra finans og næringsliv i Storebrand, DNO og Platou-systemet. Astrup startet opp uten arvet formue, og lånefinansierte mye av virksomheten. I ettertid har han uttalt at han aldri ville ha gjort det igjen og at det var en god porsjon flaks som gjorde at han lyktes. Tidlig på 90-tallet utviklet han investeringsselskapet Bjørgvin og på 2000 tallet ble Pactum etablert etter at Seabulks operative rederivirksomhet ble solgt. I 2016 ble de to selskapene fusjonert under navnet Pactum. Pactums virksomhet er hovedsakelig knyttet til eiendom og shipping, forvaltning av verdipapirer og deltagelse i utvikling av nyere virksomheter. Pactums verdi er på nærmere to milliarder kroner. To av Astrups barn sitter i styret i investeringsselskapet, men da Astrup pensjonerte seg ble det besluttet å overlate den daglige driften til en person utenfor familien.
Filantropisk engasjement
De siste årene har Eivind Astrup viet ressurser og tid til filantropisk arbeid. I 2014 opprettet han «Eivind Astrups Allmennyttige Stiftelse». Den retter seg mot tiltak som bremser frafall i skolen og vil bidra til at unge engasjeres i friluftsaktiviteter. Stiftelsen har en forvaltningskapital på 115 millioner og har hittil bevilget støtte på ca. 26 millioner til en rekke prosjekter i Oslo-området.
Eivind Astrup har også støttet norske idrettsutøvere, deriblant den tidligere OL-seileren Siren Sundby og judo-utøveren Madelene Rubinstein som satser mot OL i Tokyo i 2020.
Filmåret 1914
Filmåret 1914 er en oversikt over lanserte filmer, fødte og avdøde filmpersonligheter i 1914.
Eivind Astrup
Konkurranseseiling
Med noen avbrekk har Eivind Astrup har vært aktiv konkurranseseiler i hele sitt liv. Han har bidratt til å ta norske seilere ut på den internasjonale arenaen gjennom sitt Norwegian Steam-prosjekt. I seks år var han aktiv i Farr-40-klassen i både Middelhavet, USA og Australia. Hans seneste seilsatsing har vært med den nye båtklassen J/70, der han med sitt lag ble nordiske mestre i 2017.
Eivind Astrup har også i mange år vært aktiv i å tilrettelegge seilsporten for barn og unge. På en seilleir for 20 barn i alderen 11-14 år på Hankø sommeren 1988, utfordret han daværende Kong Olav til å invitere deltakerne ombord i Kongeskipet. Det skjedde, og den meget erfarne seileren Kong Olav, som hadde fulgt seilasene og notert en rekke situasjoner i en notisbok, ga de unge sine egne tips før de slapp til fatet med nybakte boller.
Politikk
Eivind Astrup er medlem av Høyre og var på 2000-tallet engasjert i Oslo Høyres økonomistyre som samlet inn penger til valgkamparbeid. Han fratrådte dette vervet da hans sønn Nikolai skulle nomineres til Stortinget.
Agavoideae
Agavoideae er en underfamilie av aspargesfamilien. Den omfatter 637 arter fordelt på 23 slekter.
De vokser ofte på tørre steder, og mange er sukkulenter. CAM-fotosyntese er utviklet tre ganger i Agavoideae. Gruppen er utbredt i alle verdensdeler, men mangler i kalde strøk og noen andre områder, som New Zealand og det meste av Australia. Storsandlilje og småsandlilje finnes nordover til Danmark og Sør-Sverige. Det er ingen representanter i Norge nå, men småsandlilje vokste tilsynelatende naturlig i Oslo på 1800-tallet. Agave er både pryd- og nytteplanter. Yucca og grønnrenner (Chlorophytum comosum) er populære stueplanter, mens bladlilje (Hosta) og bjørnestjerne (Camassia) dyrkes i hager.
Gruppens plassering og omfang varierer mye mellom ulike klassifikasjoner. I eldre systematikk var den en del av den store liljefamilien (Liliaceae), mens den i APG II-systemet ble oppfatta som en egen familie, agavefamilien (Agavaceae). I APG III-systemet og APG IV-systemet er gruppen en del av en meget utvidet aspargesfamilie (Asparagaceae). Noen slekter fra den gamle agavefamilien er flyttet til andre underfamilier, for eksempel Dracaena til Nolinoideae og Cordyline til Lomandroideae.
Randi Leinan
Randi Solli Leinan (født 9. april 1968) er en norsk tidligere fotballspiller. Leinan var trippelt mester med Trondheims-Ørn i 1994–1996, cupmester i 1993, 1994 og 1996, toppscorer i 1. divisjon/Eliteserien for kvinner i 1993, 1995 og 1996, og verdensmester i fotball. I 1996-sesongen scoret Leinan 15 mål mer enn nummer to i serien.
Leinans innsats i fotball var mest bemerket i Toppserien, der hun på det meste scoret 31 mål i 18 kamper i 1995-sesongen. På landslaget slapp hun imidlertid lite til, og endte med 8 mål på 19 kamper. Leinan var sent igang i forhold til sine samtidige, og slo ikke igjennom på Trondheims-Ørn før i 1991, som 23-åring. To år senere debuterte Leinan på landslaget, den 4. september mot Den tsjekkiske republikk. Leinan scoret i debuten og hun scoret hat-trick i sin tredje kamp (om enn ikke "ekte", Agnete Carlsen scoret en gang imellom de tre målene, som for øvrig var i samme omgang). Deretter uteble målene, og Leinan ble etter hvert plassert på benken. I VM i 1995 ble Leinan bare brukt i tre kamper, sist i kvartfinalen mot Danmark. Leinan ble ikke tatt ut til OL året etter. Randi Leinan, som for øvrig deler den noe rare gleden av å ha et rockeband oppkalt etter seg med Rune Bratseth, har per avsluttet sesong 2008 nest flest mål i en serie med 31, fem mål bak Marianne Pettersen og likt med Ragnhild Gulbrandsen.
Meritter
Med landslaget
Med Trondheims/Ørn:
Hurtigløp på skøyter under Vinter-OL 1964 – 5000 meter menn
5 000 meter hurtigløp på skøyter herrer var en øvelse under Vinter-OL 1964. Øvelsen ble avholdt på Olympia Eisstadion Innsbruck 5. februar 1964.
42 skøyteløpere fra 19 nasjoner deltok i øvelsen.
Rekorder
Dette var gjeldende rekorder verdens og olympisk rekorder før Vinter-OL i 1964.
I tredje par forbedret Hermann Strutz den olympiske rekorden til 7.48,3. I fjerde par senket Viktor Kositsjkin rekorden videre til 7.45,8. I femte par ble rekorden ytterligere forbedret til 7.38,6 av Per Ivar Moe før Knut Johannesen tilslutt senket rekorden til 7.38,4 og ble olympisk mester.
Johannishus
Johannishus er et tettsted i Ronneby kommune i Blekinge län i Sverige. I 2010 hadde tettstedet 748 innbyggere.
Johannishus slott ligger noen kilometer nord for tettstedet.
Ronnebyhamn
Ronnebyhamn er et tettsted i Ronneby kommune i Blekinge län i Sverige. I 2010 hadde tettstedet 537 innbyggere.
Granateplefamilien
Granateplefamilien (Punicaceae) er en familie av busker og løvtrær innenfor ordenen Myrtales. Den har bare én slekt, granatepleslekten (Punica), som omfatter to arter.
Den spiselige frukten granateple har gitt familien navn.
Øystein Norvoll
Øystein Norvoll (født 26. juni 1954) er en norsk jazzmusiker (gitar), tidlig interessert og vinner av den europeiske «Gjett på Jazz» (1973).
Hans tidlige inspirasjon lå i vestkystjazzens Barney Kessel og Jim Hall.
Norvoll ledet Nordnorsk Jazzforum, og var sentral i forumets utgivelse av Distant Reports med nordnorsk jazz (Gemini, 2001). «Øystein Norvoll quintet» besøkte Kongsberg Jazzfestival i 1988. Han har ellers spilt med Hallgeir Pedersen i deres samarbeidsprosjekt «Bebop Guitars» (Nordland Musikkfestuke og Festspillene i Nord-Norge, 1999), ektefellen Marit Sandvik (duo på Moldejazz 2003), Jan Arvid Johansen på «Tonen og Kjærligheten» (2005), samt Stett med Jørn Øien, Asbjørn Johannessen, Konrad Kaspersen og Trond Sverre Hansen (1989). I «Bossa Nordpå» ga han ut platen Uma Onda No Mar (2005), sammen med Marit Sandvik på vokal, Henning Gravrok på saksofon, Finn Sletten på trommer, Oddmund Finnseth på bass og Helge Sveen på saksofon.
Internasjonalt har han samarbeidet med gitarkollegene Randy Johnston, Louis Stewart og altsaksofonisten Jon Gordon.
Han var lærer i musikkskolen i Tromsø.
Isoflavon
Isoflavoner er fytoøstrogener, dvs. plantestoff som bl.a kan påvirke østrogenreseptorer i kroppen, men som ikke er hormoner.
Blood Diamond
Blood Diamond er en Oscar-nominert film fra 2006, regissert og produsert av Edward Zwick. Leonardo DiCaprio, Jennifer Connelly og Djimon Hounsou har hovedrollene i filmen. Tittelen refererer til bloddiamanter, som er diamanter gravd ut i krigssoner og solgt for å finansiere konfliktene. Under den 79. Oscar-utdelingen ble filmen nominert til fem Oscar-statuetter, inkludert prisen for «beste mannlige hovedrolle» (Leonardo DiCaprio) og «beste mannlige birolle» (Djimon Hounsou), men vant ingen. Deler av filmen er spilt inn i det sørlige Afrika, bl.a. Mosambiks hovedstad Maputo.
Handling
Filmens handling er satt under borgerkrigen i Sierra Leone, og handler om et land som blir revet i stykker av en kamp mellom parter som er like voldelige og hensynsløse i sin kamp.
Filmen begynner med at Solomon Vandy (Djimon Hounsou) blir kidnappet av Revolutionary United Front (RUF). Han blir separert fra familien og sendt til å arbeide som slave i diamantgruvene under kommando av kaptein Poison (David Harewood). Diamantene slavene utvinner blir brukt av RUF til å kjøpe våpen og finansiere aksjonene deres.